JayJayThrowThrow/commonwealth-wiki-mix huggingface dataset:
तंजावूर बृंदा

शास्त्रीय संगीतकार श्रीमती तंजावूर बृंदा (1912-1996) कर्णाटक संगीत के वीणा धन्नम्माल शैली की सर्वश्रेष्ठ प्रतिनिधि मानी जाती हैं। आप न केवल गायन, बल्कि वीणा वादन में भी निपुण थीं। आपके प्रशंसक आपको आदर से 'बृंदम्मा' पुकारते थे।

श्रीमती बृंदा अपने परिवार सदस्यों द्वारा वीणा धन्नम्माल गायन शैली में शिक्षित हुईं। आपके शिक्षक थे आपकी माता कामाक्षी, मौसी लक्ष्मीरत्नम और स्वयं आपकी विख्यात दादी वीणा धन्नम्माल। इसके पश्चात आपने कांचीपुरम नैना पिल्लै के निरीक्षण में संगीत का अध्ययन किया। आपने वीणा धन्नम्माल शैली के मंद, मोहनीय और गमकयुक्त संगीत तथा नैना पिल्लै के स्फूर्तिमान और लयपूर्वक संगीत को सराहनीय ढंग से अपने गायन में सम्मिश्रित किया।

संगीतकार एवं संगीत प्रेमी श्रीमती बृंदा के पाण्डित्य को आज भी सराहते हैं। आपके संगीत कार्यक्रमों में गमकपूर्ण राग (उदाहरणतया बेगडा, मुखारि, सुरुटि, सहाना, वराली) हमेशा शामिल रहते थे। कर्णाटक संगीत के कई प्रसिद्ध गायक, जैसे शेम्मंगुडी श्रीनिवास अय्यर, एम. एस. सुब्बुलक्ष्मी, आर. के. श्रीकंठन, राम्नाड कृष्णन, अरुणा साईराम और चित्रवीणा रविकिरण ने आपसे गायन सीखा।

श्रीमती बृंदा ने कई सम्मान प्राप्त किए जिन्में अग्रगण्य है संगीत कलानिधि (कर्णाटक संगीत का सर्वश्रेष्ठ पुरस्कार), जो आपने 1976 में हासिल किया।
बाहरी कड़ियाँ

* किरणावली विद्याशंकर (श्रीमती बृंदा की छात्रा) द्वारा लिखित अंग्रेज़ी लेख
* श्रीमती बृंदा के गायन के नमूने यहां उपलब्ध हैं
* श्रीमती बृंदा के कुछ विडियो रेकौर्डिंग इस पन्ने पर उपलब्ध हैं

श्रेणी:कर्णाटक संगीत
श्रेणी:भारतीय संगीत
श्रेणी:1912 में जन्मे लोग
हलदवानी

thumb|500px| Haldwani on Google [[Maps]]
हल्द्वानी Uttaranchal के नैनीताल ज़िले में आता है तथा ये हरिद्वार के बाद सबसे ज्यादा आबादी वाला शहर है| हल्द्वानी को कुमायूँ क्षेत्र का प्रवेश द्वार भी कहा जाता है| हल्द्वानी नाम का मूल हल्दु नामक वृक्ष को माना जाता है, जो यहाँ एक समय बहुतायत संख्या में पाए जाते थे, जो कि वनों की अंधाधुंध कटाई के कारण काफ़ी कम रह गए हैं|
एक नज़र में
रहन-सहन
अतीत के पन्नों में
हल्दुआनी से हल्द्वानी
परिवर्तन
आज का हल्द्वानी
शिक्षा-दिक्षा
मार्टिन गार्डनर

right|thumb|300px|मार्टिन गार्डनर
मार्टिन गार्डनर (21 अक्टूबर 1914 – 22 मई 2010)[1] अमेरिका के गणित एवं विज्ञान लेखक थे। वे मनोरंजक गणित के लेखन के विशेषज्ञ थे।
नवीन युग में गणित को लोकप्रिय बनाने में जितना काम मार्टिन गार्डनर ने किया शायद उतना किसी और ने नही किया। इन्होने साईंटिफिक अमेरिकन नामक मैगज़ीन में मनोरंजनात्मक गणित पर एक स्तम्भ लिखना शुरू किया। इन लेखों मे बहुत सारे लेख पहेलियों के बारे में होते थे। यह बहुत ज्ञानवर्धक और मनोरंजक थे। मार्टिन गार्डनर ने आगे चल कर कई पुस्तकें भी लिखीं जिसमें कई पहेलियों के बारे में थीं। इनमे से अच्छी पुस्तकें निम्न हैं-

* Mathematical puzzles and diversions;
* More mathematical puzzles and diversions;
* Further mathematical diversions;
* mathematical carnival;
* Mathematics magic and mystery;
* Entertaining mathematical rules;
* Science fiction, puzzle tales;
* Aha! gotcha, paradoxes to puzzle and delight.

मार्टिन गार्डनर ने न केवल पहेलियों के बारे में किताबें लिखीं पर विज्ञान के कुछ पहलुवों के बारे में भी लिखा है। इनमे से कुछ किताबें अलग अलग नाम से प्रकाशित की गयीं हैं। मैं नही कह सकता कि ऐसा क्यों किया गया पर इसके कारण कुछ भ्रम अवश्य पैदा होता है। इस तरह की कुछ अच्छी पुस्तकें हैं,
* The Ambidextrous Universe.
* Science: Good, Bad, and Bogus यह Fads and Fallacies in the Name of Science नामक किताब का नया रूपान्तर है। इसमें ये ESP और UFO के अन्धविश्वास को दूर करते हैं।
* The Relativity Explosion. यह Relativity for the Million नामक किताब का नया रूपान्तर है।

मार्टिन गार्डनर की पहेलियों पर तथा विज्ञान पर लिखीं पुस्तकें बहुत आसान भाषा में, सरल तरीके से लिखी गयी हैं और पढ़ने लायक हैं। पर उनकी कुछ और किताबें जो कि दर्शन पर लिखी गयीं हैं, उनके बारे में यह नहीं कहा जा सकता है। इनमे से कुछ पुस्तकें निम्न हैं,

* The whys of a Philosophical Scrivener; और
* The Night is Large.
स्रोत्र

* पहेलियां और मार्टिन गार्डनर (उन्मुक्त)
* मनोरंजात्मक गणित के जनक – मार्टिन गार्डनर को सलाम

श्रेणी:गणित
श्रेणी:पहेलियाँ
श्रेणी:गणितज्ञ
श्रेणी:1914 में जन्मे लोग
पहेली

पहेली एक खेल, समस्या या खिलौना है जो किसी व्यक्ति की कल्पना या ज्ञान का परीक्षण करता है। किसी पहेली में, खिलाड़ी से उम्मीद की जाती है कि वह पहेली के सही या मजेदार समाधान तक पहुंचने के लिए तार्किक तरीके से टुकड़ों को एक साथ रखे (या उन्हें अलग करे)। पहेली की विभिन्न शैलियाँ हैं, जैसे क्रॉसवर्ड पहेलियाँ, शब्द-खोज पहेलियाँ, संख्या पहेलियाँ, संबंधपरक पहेलियाँ, और तर्क पहेलियाँ। पहेलियों के अकादमिक अध्ययन को गूढ़ विद्या कहा जाता है।

पहेलियाँ अक्सर मनोरंजन के रूप में बनाई जाती हैं लेकिन वे गंभीर गणितीय या तार्किक समस्याओं से भी उत्पन्न हो सकती हैं। ऐसे मामलों में, उनका समाधान गणितीय अनुसंधान में महत्वपूर्ण योगदान हो सकता है।

पहेली को में भारत में एक महत्वपूर्ण मनोरंजन का साधन माना जाता है । जिसमें पहेली को बुझना होता है। भारत में खाली समय को व्यतीत करने या मनोरंजन के लिए एक व्यक्ति द्वारा दूसरे व्यक्ति से हिंदी पहेली (Janaula) पूछते है.जिसमें व्यक्ति को एक छोटी सी पहेलियां का सोच समझकर हल करने के लिए विचार करना होता है। ये एक छोटा सवाल होता है जिसे लोग सोचते हैं और उसका जवाब ढूंढते हैं। और उसका उत्तर दिया जाता है । यह मनोरंजन के साथ-साथ दिमाग के विकास के लिए बहुत ही सहायक होती हैं।
सन्दर्भ
सुझावित पाठ

*
बाहरी कड़ियाँ

श्रेणी:पहेलियाँ
द विन्ची कोड

द विन्ची कोड डैन ब्राउन द्वारा लिखी गई पुस्तक है। इसके आधार पर 2006 मे एक फिल्म भी बनी है।
ये कहानी है जिसमे रोबर्ट लेन्ग्दोन तथा सोफी नेव्यू जाँच करते है एक खून की जो कि होता है पेरिस के एक मशहूर संग्रहालय , लोव्रे मे।
परिचय

वर्ष २००६ की सबसे बहुचर्चित पहेली, एक ज़ज साहब के द्वारा एक फैसला देते समय पूछी गयी। यह फैसला 'द विन्ची कोड' नामक पुस्तक के बौधिक सम्पदा अधिकार से सम्बन्धित मुकदमे मे दिया गया है। इस फैसले के तथ्य इस प्रकार हैं।

डैन ब्राउन ने 'द विन्ची कोड' (da vinci code) नाम की पुस्तक लिखी है तथा इसे रैन्डम हाउस ने छापी है। यह काल्पनिक कहानी है। लेखक के शब्दों में यह यहां है।

इसकी कहानी कुछ इस तरह की है कि यीशू मसीह ने शादी की थी तथा उनके वंशज भी हैं यह बात वेटिकन ने छिपा कर रखी है। एक संग्रहाध्यक्ष को यह मालुम थी। उसकी हत्या हो जाती है। वह मरते समय लियोनार्दो द विन्ची के एक चित्र की आकृति बनाते हुये, फिबोनाकी सिरीस के नम्बरो के साथ, संकेत के रूप में छोड़ जाता है। आगे क्या होता है यह जानने के लिये तो किताब पढ़नी पड़ेगी पर रैन्डम हाऊस के उपर इस किताब के पीछे एक मुकदमा दायर हो गया और हमें तो इसके फैसले से मतलब है।

कुछ साल एक और किताब 'द होली ब्लड ऐन्ड होली ग्रेल' तीन लेखकों ने छापी थी उसमें से दो ने रैन्डम हाउस के उपर एक मुकदमा यह कहते हुऐ दायर किया कि
द विन्ची कोड की पुस्तक में उनकी किताब का सार ले लिया है;
इससे उनके बौधिक सम्पदा अधिकारों का हनन हुआ है।

यह मुकदमा इंगलैंड मैं चला तथा न्यायमूर्ती पीटर स्मिथ ने इसे ७ अप्रैल २००६ को खारिज कर दिया। यह फैसला इस जगह यहां
है। इस मुकदमे मे कुछ शब्दों का एक अक्षर तिरछे (italics) में टाईप है। यह कुछ अजीब बात है। फैसले मे पूरे, पूरे शब्द तो अकसर तिरछे रहते हैं पर किसी शब्द का एक अक्षर कभी तिरछा नहीं रहता। पहले तो लोगों ने यह समझा कि यह गलती है पर बाद मे यह लगा कि इसमे भी कोई रहस्य हो।

पहले नौ तिरछे अक्षरों को देखें तो वे smithcode हैं, या इन्हे ठीक से रखें तो यह हो जाता है smith code. जज़ साहब का नाम भी smith है। इससे लगा कि वह भी 'द विन्ची कोड' की तरह रहस्यमयी बात कहना चाहते हैं। लेकिन बाद के तिरछे अक्षरों का कोई मतलब नहीं निकल रहा था। जज़ साहब ने पहले तो अपने फैसले के बारे में कोई टिप्पणी करने से मना कर दिया पर बाद में ईमेल से पुष्टि की यह एक पहेली है। उन्होने किताब के उस पेज नम्बर पर इशारा किया जहां पर फिबोनाकी सिरीस का जिक्र है। इन नम्बरों की सहायता से तिरछे अक्षरों का खुला। वे सौ साल पहले, नेवी के एडमिरल जैकी फिशर के बारे मे लोगों का ध्यान आर्कषित करना चाह रहे थे। शायद पहले कभी किसी जज़ ने इस तरह से अपने फैसले मे पहेली नहीं बूझी है।
इन्हें भी देखें

* पहेली

danpa vinpinchi conpod


श्रेणी:साहित्य में धार्मिक विवाद
वरमॉण्ट

अंगूठाकार
वर्मांट (अंग्रेज़ी:Vermont) संयुक्त राज्य अमेरिका का एक प्रान्त है जो इसके पूर्वोत्तर भाग में, न्यू इंग्लैण क्षेत्र में, स्थित है। वरमोंट संयुक्त राज्य के 50 राज्यों में क्षेत्रफल के अनुसार छठवाँ और दूसरा सबसे कम आबादी वाला राज्य है। यह न्यू इंग्लैण क्षेत्र का इकलौता ऐसा राज्य है जिसकी सीमा अटलांटिक महासागर से नहीं छूती। झील शाम्प्लें इस राज्य की लगभग आधी पश्चिमी सीमा बनाती है जो न्यूयॉर्क के राज्य के साथ साझा है। ग्रीन पर्वत राज्य के भीतर हैं। वरमोंट की सीमायें दक्षिण में मैसाचुसेट्स, पूरब में कनेक्टिकट नदी नदी के सहारे न्यू हैम्पशायर, पश्चिम में न्यूयॉर्क और उत्तर की ओर कनाडाई प्रान्त क्यूबेक के साथ बनती हैं।
चित्र दीर्घा


Image:Church in Newfane, Vermont fall 2009.jpg
Image:Burlington, Vermont.jpg
Image:Bartonsville Covered Bridge.jpg

सन्दर्भ

श्रेणी:संयुक्त राज्य अमेरिका के राज्य
लठमार होली

ब्रज के बरसाना गाँव में होली एक अलग तरह से खेली जाती है जिसे लठमार होली कहते हैं। ब्रज में वैसे भी होली ख़ास मस्ती भरी होती है क्योंकि इसे कृष्ण और राधा के प्रेम से जोड़ कर देखा जाता है। यहाँ की होली में मुख्यतः नंदगाँव के पुरूष और बरसाने की महिलाएं भाग लेती हैं, क्योंकि कृष्ण नंदगाँव के थे और राधा बरसाने की थीं। नंदगाँव की टोलियाँ जब पिचकारियाँ लिए बरसाना पहुँचती हैं तो उनपर बरसाने की महिलाएँ खूब लाठियाँ बरसाती हैं। पुरुषों को इन लाठियों से बचना होता है और साथ ही महिलाओं को रंगों से भिगोना होता है। नंदगाँव और बरसाने के लोगों का विश्वास है कि होली का लाठियों से किसी को चोट नहीं लगती है। अगर चोट लगती भी है तो लोग घाव पर मिट्टी मलकर फ़िर शुरु हो जाते हैं। इस दौरान भाँग और ठंडाई का भी ख़ूब इंतज़ाम होता है। कीर्तन मण्डलियाँ "कान्हा बरसाने में आई जइयो बुलाए गई राधा प्यारी", "फाग खेलन आए हैं नटवर नंद किशोर" और "उड़त गुलाल लाल भए बदरा" जैसे गीत गाती हैं। कहा जाता है कि "सब जग होरी, जा ब्रज होरा" याने ब्रज की होली सबसे अनूठी होती है।
बाहरी कड़ियाँ

* नंदगाम की लठमार होली, आनन्द शर्मा, 1 मार्च 2001
* नंदगाँव और बरसाने की लठमार होली, बी बी सी हिन्दी, 6 मार्च 2004.

श्रेणी:होली
नीकोला बूरबाकी

१९३० के दशक में नीकोला बूरबाकी (Nicolas Bourbaki) के नाम से गणित पर बहुत सारी फ्रांसीसी किताबें आयीं। इस तरह की २० किताबें (३००० पन्ने) थीं और इन किताबों ने गणित को नयी दिशा दी। नीकोला बूरबाकी नाम का कोई भी व्यक्ति नहीं था। कुछ फ्रांसीसी गणितज्ञों ने मिल कर यह कार्य किया। किताबों में लेखक का नाम देना जरूरी होता है चार्ल्स डेनिस बूरबाकी फ्रांसीसी सेना के एक प्रसिद्ध अधिकारी थे। फ्रांसीसी गणितज्ञों ने, बस उसी के नाम पर एक काल्पनिक नाम नीकोला बूरबाकी चुन लिया और लगे लिखने गणित पर किताबें। किताबें इतनी अच्छी थीं कि उसने गणित को नयी दिशा ही दे दी। न ही उसमे किसी ने अपने नाम के बारे में सोचा, न ही किसी ने कॉपीराईट के बारे में - गणित को आगे बढ़ाना ही उनका ध्येय था। बूरबाकी के बारे में एक अच्छा लेख साईंटिफिक अमेरिकन के मई १९५७ के अंक में छपा है। इस लेख को पौल हेलमौस ने लिखा है जो कि स्वयं एक जाने माने गणितज्ञ हैं।
स्रोत

उन्मुक्त - शून्य, जीरो और बूरबाकी

श्रेणी:गणित
आधुनिक संस्कृत लेखक

दुनिया की सबसे प्राचीन भाषा संस्कृत का प्राचीन साहित्य तो विपुल रूप से समृद्ध है ही, किन्तु आधुनिक काल में भी संस्कृत कवियों और लेखकों की संख्या कम नहीं है। जहाँ एक ओर संस्कृत पत्र-पत्रिकाएँ, यहाँ तक कि दैनिक समाचार पत्र तक संस्कृत में प्रकाशित हो रहे हैं, वहीं दूसरी ओर अनेकानेक कवि-लेखक इस भाषा में निरन्तर कविता, नाटक, कहानी, उपन्यास आदि लिख कर संस्कृत को 'मातृभाषा' कहने वालों को रचनात्मक स्तर पर चुनौती दे रहे हैं।
संस्कृत लेखन की अजस्र परम्परा

आसाम और दक्षिण भारत के कुछ गांवों में तो संस्कृत ही आम-बोलचाल की भाषा है। अनेक स्वयंसेवी संस्थाओं और व्यक्तियों के प्रयासों से सुव्यवस्थित संस्कृत संभाषण प्रशिक्षण के बाद अनेक गाँवों में लोगों की आपसी बोलचाल की भाषा संस्कृत बन चुकी है। ऐसे गाँव यकीनन कम हैं पर इन अपवाद गाँवों में दैनिक जीवन का सम्पूर्ण वार्तालाप सिर्फ संस्कृत में ही किया जा रहा है। ऐसे ही ग्रामों में सबसे महत्वपूर्ण नाम है कर्नाटक के मुत्तुर व होसहल्ली और मध्यप्रदेश के झिरी गाँव का, जहाँ सही अर्थों में संस्कृत जन-जन की भाषा बन चुकी है। इन ग्रामों में लगभग 95 प्रतिशत लोग संस्कृत में ही वार्तालाप करते हैं। मुतरु, होसहल्ली व झिरी के अलावा मध्यप्रदेश के मोहद और बधुवार तथा राजस्थान के गनोडा भी ऐसे ग्राम हैं, जहाँ दैनिक जीवन का अधिकांश वार्तालाप संस्कृत में ही किया जाता है।
संस्कृत साहित्य : वर्तमान परिदृश्य

वर्तमान समय में भारत के सभी प्रदेशों में समान रूप से संस्कृत के ग्रन्थ लिखे और पढ़े जा रहे हैं। राष्ट्रीय संस्कृत संस्थान, नई दिल्ली ने जो सूची प्रकाशित की है, अकेले उसमें १६८० से ज्यादा आधुनिक संस्कृत कृतियाँ उल्लेखित हैं।
संस्कृत की पुस्तकें

संस्कृत के आधुनिक साहित्यकारों द्वारा लिखित सभी पुस्तकों का परिचय यहां देना संभव नहीं है पर कुछ बहुचर्चित कृतियों की जानकारी निम्नानुसार है:
इन्हें भी देखें

*https://web.archive.org/web/20140221181514/http://samskritabharati.in/archives/2535
*https://web.archive.org/web/20160308083933/http://astitva.satishankar.com/2012/11/blog-post.html#sthash.t9PK8gjG.dpuf
*https://web.archive.org/web/20130502131813/http://sanskrit.nic.in/biblofinal.pdf
बाहरी कड़ियाँ

*बीसवीं शती में प्रकाश में आये महाकाव्यकार
*https://web.archive.org/web/20140813151932/http://en.wikipedia.org/wiki/Mattur
*https://web.archive.org/web/20151115015143/http://globalvarnasramamission.blogspot.com/2012/01/five-indian-villages-where-sanskrit-is.html
*https://web.archive.org/web/20120208195726/http://www.youtube.com/watch?feature=player_embedded
*https://web.archive.org/web/20140226112633/http://www.thehindu.com/features/friday-review/history-and-culture/tale-of-two-villages/article4581221.ece
*https://web.archive.org/web/20160305115250/http://undiscoveredindiantreasures.blogspot.com/2012/05/mattur-village-where-people-converse-in.html
सन्दर्भ

श्रेणी:संस्कृत साहित्य
श्रेणी:संस्कृत कवि
श्रेणी:संस्कृत साहित्य
श्रेणी:संस्कृत खंडकाव्य
श्रेणी:संस्कृत ग्रन्थ
श्रेणी:संस्कृत साहित्यकार
रवि शंकर

पण्डित रवि शंकर (; जन्म : रवीन्द्र शंकर चौधरी,7 अप्रैल 1920, बनारस - 11 दिसम्बर 2012) एक सितार वादक और संगीतज्ञ थे। उन्होंने विश्व के कई मह्त्वपूर्ण संगीत उत्सवों में हिस्सा लिया है। उनके युवा वर्ष यूरोप और भारत में अपने भाई उदय शंकर के नृत्य समूह के साथ दौरा करते हुए बीते।
शिक्षा

रविशंकर ने भारतीय शास्त्रीय संगीत की शिक्षा उस्ताद अल्लाऊद्दीन खाँ से प्राप्त की। अपने भाई उदय शंकर के नृत्य दल के साथ भारत और भारत से बाहर समय गुजारने वाले रविशंकर ने 1938 से 1944 तक सितार का अध्ययन किया और फिर स्वतंत्र तौर से काम करने लगे। बाद में उनका विवाह भी उस्ताद अल्लाऊद्दीन खाँ की बेटी अन्नपूर्णा से हुआ।
जीवन

इस दौरान उन्होंने सत्यजीत रे की फिल्मों में संगीत दिया। 1949 से 1956 तक उन्होंने ऑल इंडिया के रेडियो में बतौर संगीत निर्देशक काम किया। 1960 के बाद उन्होंने यूरोप के दौरे शुरु किये और येहूदी मेन्यूहिन व बिटल्स ग्रूप के जॉर्ज हैरिशन जैसे लोगों के साथ काम करके अपनी खास पहचान बनाई। उनकी बेटी अनुष्का शंकर सितार वादक हैं तो दूसरी बेटी नोराह जोन्स भी शीर्षस्थ गायिकाओं में शुमार की जाती हैं। उन्हें 1999 में भारत रत्न से सम्मानित किया गया। पंडित रवि शंकर को कला के क्षेत्र में भारत सरकार द्वारा सन् 1967 में पद्म भूषण से सम्मानित किया गया था। 1981में भारत के पद्म विभूषण से सम्मानित किया गया। 1999 में भारत रत्न से सम्मानित किया गया। पांच बार ग्रैमी अवार्ड मिल चुका है प्रथम ग्रैमी अवार्ड 1967 में दिया गया।भारतीय संगीत को दुनिया भर में सम्मान दिलाने वाले पंडित जी पद्मविभूषण और फिर भारत रत्न से नवाजे गये। उन्होंने भारतीय और पाश्चात्य संगीत के संलयन में भी बड़ी भूमिका निभाई|
2012 में अमेरिका में अपनी बेटी के साथ परफॉर्मेंस कर रहे थे अचानक दिल का दौरा पड़ने से स्वर्ग वासी हो गए।
सन्दर्भ
बाहरी कड़ियाँ

*


श्रेणी:1920 में जन्मे लोग
श्रेणी:२०१२ में निधन
श्रेणी:हिन्दुस्तानी शास्त्रीय संगीत
श्रेणी:सितार वादक
श्रेणी:भारत रत्न सम्मान प्राप्तकर्ता
श्रेणी:मैगसेसे पुरस्कार विजेता
श्रेणी:भारतीय शास्त्रीय संगीत
श्रेणी:पद्म विभूषण धारक
जुलाई 2006

घटनाएँ

27 जुलाई, 2006

2006-टुअर डी फ्रांस के विजेता फ्लोयड-लैनडिस-टॉक्ट्ट, ड्र्ग टेस्ट पास न कर सके।
24 जुलाई, 2006

thumb|right|250px|फ्लोयड-लैनडिस-टॉक्ट्ट
अमेरिका के फ्लोयड-लैनडिस-टॉक्ट्ट ने 2006 की टुअर डी फ्रांस जीती।
20 जुलाई, 2006

भारत के 6वे केंद्रीय वेतन आयोग को केंद्रीय मंत्रिमंडल की मंजूरी।
17 जुलाई, 2006

जावा, इंडोनेशिया में आए 7.7 तीव्रता वाले भूकंप के कारण आई सूनामी लहरे।
11 जुलाई, 2006

भारत के मुम्बई शहर मे लोकल ट्रेनो मे हुए ७ विस्फोटो मे करीब 200 लोग मारे गए।
10 जुलाई, 2006

भारत द्वारा स्वदेश मे निर्मित प्रक्षेपण यान जीएसएलवी का प्रक्षेपण असफल हो गया। इसे आँध्र प्रदेश के श्रीहरिकोटा स्थित सतीश धवन अंतरिक्ष केंद्र से संचार भारतीय समयानुसार शाम के ५:३७ को छोड़ा गया था।
9 जुलाई, 2006

भारत की सतह से सतह पर मध्यम दूरी तक मार करने मिसाइल अग्नि-३ का परीक्षण विफल हो गया।

फुटबॉल के फीफा विश्व कप के फाइलन मे इटली ने फ़्रांस को पेनल्टी शूटआउट में ५-३ से हराया। इस से पहले इटली ने विश्व कप फ़ुटबॉल १९३४, १९३८ और १९८२ मे जीता था।
5 जुलाई, 2006

४४ साल बाद नाथुला दर्रा भारत और चीन के व्यापार के लिए खुला।
4 जुलाई, 2006

अमरीकी अंतरिक्ष केंद्र नासा ने अंतरिक्ष यान डिस्कवरी को फ्लोरिडा के अंतरिक्ष केंद्र से अंतरिक्ष मे भेजा। इसमे सात अंतरिक्ष यात्री हैं जिनमें पांच पुरुष और दो महिलाएँ है। डिस्कवरी यान दो हफ़्ते से भी कम समय के लिए अंतरिक्ष मे रहेगा।
1 जुलाई, 2006

आंद्रे आगासी ने अपना आखरी विंबलडन सिंगल्स टेनिस मैच खेला। विंबलडन के तीसरे दौर मे वे राफ़ेल नडाल से ७-६ (७-५), ६-२, ६-४ से हार गए।

श्रेणी:जुलाई
श्रेणी:2006
क्षिप्रा नदी

250px|अंगूठाकार|क्षिप्रा नदी के घाट पर पूर के वक्त में पुजा
क्षिप्रा, मध्यप्रदेश में बहने वाली एक प्रसिद्ध और ऐतिहासिक नदी है। यह भारत की पवित्र नदियों में एक है। उज्जैन में कुम्भ का मेला इसी नदी के किनारे लगता है। द्वादश ज्योतिर्लिंगों में से एक ज्योतिर्लिंग महाकालेश्वर भी यहां ही है।
इसे मालवा की गंगा के रूप में भी जाना जाता है। पुराणों में ऐसा उल्लेख है की क्षिप्रा नदी का स्मरण करने मात्र से मनुष्य के सारे संचित पाप नष्ट हो जाते है और उसे मोक्ष की प्राप्ति होती है। यह इंदौर के उज्जैनी मुंडला गांव की ककड़ी बड़ली नामक स्थान से निकलती है।196KM बहने के बाद मंदसौर में चंबल मे मिल जाती है।
खान नदी और गम्भीर इसकी सहायक नदियां है|
सिंहस्थ २०१६ में क्षिप्रा अविरल बहती रहे इसलिए इसमें नर्मदा का जल,नर्मदा-क्षिप्रा लिंक प्रोजेक्ट के माध्यम से उज्जैनी में छोड़ा जा रहा है।


श्रेणी:मध्य प्रदेश की नदियाँ
श्रेणी:नदी
गोपीनाथ बोरदोलोई

अंगूठाकार|गोपीनाथ बोरडोलोई


गोपीनाथ बोरदोलोई (असमिया : গোপীনাথ বৰদলৈ / गोपीनाथ बरदलै ; 1890-1950) भारत के स्वतंत्रता सेनानी और असम के प्रथम मुख्यमंत्री थे।

भारत की स्वतंत्रता के बाद उन्होने सरदार वल्लभ भाई पटेल के साथ नजदीक से कार्य किया। उनके योगदानों के कारण असम चीन और पूर्वी पाकिस्तान से बच के भारत का हिस्सा बन पाया। वे 19 सितंबर, 1938 से 17 नवंबर, 1939 तक असम के मुख्यमंत्री रहे। उन्हें सन् 1999 में भारत रत्न से सम्मानित किया गया।
जीवन

शिक्षा

गोपीनाथ बोरदोलोई का जन्म ६ जून १८९० को रहा नामक स्थान में हुआ था। इनके पिता का नाम बुद्धेश्वर बोरदोलोई और माता का नाम प्रनेश्वरी बोरोदोलोई था। जब गोपीनाथ जी मात्र १२ वर्ष के थे इनकी माता का देहांत हो गया। १९०७ में मेट्रिक पास करने के बाद इनको कॉटन कॉलेज (इंग्लैंड के कॉटन में रोमन कैथोलिक बोर्डिंग स्कूल) में दाखिला मिल गया।

उन्होने १९०९ में प्रथम श्रेणी में आई. ऐ. पास किया और जाने-माने स्कोत्तिश चर्च कॉलेज, कोलकाता में प्रवेश लिया और १९११ में स्नातक की डिग्री ली। १९१४ में कोलकाता विश्वविद्यालय से ए॰ ऐ. किया। इन्होने ३ साल कानून (ला) की पढ़ाई की और बिना परीक्षा में बेठे ही वापस गुवाहाटी आ गए और फिर तरुण राम फुकन के कहने पर सोनाराम हाई स्कूल में प्रिसिपल की अस्थाई नौकरी कर ली। उसी दौरान इन्होने क़ानून की परीक्षा दी और पास भी हुए, १९१७ में गुवाहाटी में प्रक्टिस शुरू कर दी।

; विभिन्न सामाजिक कार्य

* 1930 से 1933 तक, उन्होंने खुद को सभी राजनीतिक गतिविधियों से दूर रखा और विभिन्न सामाजिक कार्यों में शामिल हो गए।
* 1932 में गुवाहाटी के नगरपालिका बोर्ड के अध्यक्ष बने।
* 1936 में क्षेत्रीय विधानसभा चुनाव में भाग लेकर उन्होंने 38 सीटें जीतीं और विधानसभा में बहुमत सिद्ध किया।
* उन्होंने असम के लिए एक अलग विश्वविद्यालय और उच्च न्यायालय की मांग की। उनके प्रयत्नो से यह दोनों बातें सम्भव हुईं।
* 1939 में प्रदेश विधानसभाओं के लिए चुनाव में भाग लिया और कांग्रेस उम्मीदवार के रूप में जीतकर असम के मुख्यमन्त्री बने। उसके बाद वे पूर्ण रूप से जनता के लिए समर्पित हो गए।
इन्हें भी देखें

*लोकप्रिय गोपीनाथ बारदोलोई अन्तरराष्ट्रीय विमानक्षेत्र
बाहरी कड़ियाँ

*गोपीनाथ बोरदोलोई
*गोपीनाथ बोरदोलोई की दूरदर्शिता के कारण ही असम षड़यंत्र का शिकार होने से बच गया


श्रेणी:1890 में जन्मे लोग
श्रेणी:१९५० में निधन
श्रेणी:भारत रत्न सम्मान प्राप्तकर्ता
श्रेणी:भारतीय स्वतंत्रता सेनानी
श्रेणी:असम के मुख्यमंत्री
श्रेणी:भारतीय राजनीतिज्ञ
श्रेणी:असम के लोग
राष्ट्रीय मुक्ति मोर्चा

राष्ट्रीय मुक्ति मोर्चा (Front de Liberation Nationale फ़्रौं द लीबेरास्यौं नास्योनाल/جبهة التحرير الوطني जबहतुल तहरीरिल वतनी) अल्जीरिया का एक राजनीतिक दल है। इस दल की स्थापना १९५४ में हुई थी।

इस दल का युवा संगठन अलजज़ायरी युवकों का राष्ट्रीय संघ (Union Nationale de la Jeunesse Algérienne) है।

२००२ के संसदीय चुनाव में इस दल को २ ६१८ ००३ मत (३५.३%, १९९ सीटें) मिले।

२००४ के राष्ट्रपति चुनाव में इस दल का प्रत्याशी, अली बिन फ़लीस (Ali Benflis), को ६५३ ९५१ वोट (६.४%) मिले।
लिंक

* दल

श्रेणी:अल्जीरिया के राजनीतिक दल
अंगोला मुक्ति जनता अंदोलन - श्रम दल

thumb

अंगोला मुक्ति जनता अंदोलन - श्रम दल (Movimento Popular de Libertação de Angola - Partido do Trabalho) अंगोला का एक राजनीतिक दल है।
इस दल की स्थापना १९५६ में हुई थी।

यह दल EME का प्रकाशन करता है। इस दल का युवा संगठन Juventude do Movimento Popular da Libertação de Angola है।

१९९२ के राष्ट्रपति चुनाव में इस दल का प्रत्याशी, जोसे एदुअर्दो दोस सान्तोस, १ ९५३ ३३५ वोट (४९.५७%) पा कर विजयी हुआ।
१९९२ के संसदीय चुनाव में इस दल को २ १२४ १२६ मत (५३.७४%, १२९ सीटें) मिले।
यह दल सोशलिस्ट इन्टरनैशनल से सम्बद्ध है।
लिंक

* दल

श्रेणी:अंगोला के राजनीतिक दल
चिली की कम्युनिस्ट पार्टी

right
चिली की कम्युनिस्ट पार्टी (Partido Comunista de Chile) चिली का एक साम्यवादी दल है। चिली की कम्युनिस्ट पार्टी (सीसीपी) चिली के एक राजनीतिक पार्टी लुइस एमिलिओ रेकाबार्रेन, कार्ल मार्क्स, लेनिन के विचार से प्रेरित है। इस दल का नेता गुइजेर्मो तेल्लेर है।

यह 4 जून, 1912 को सोशलिस्ट वर्कर्स पार्टी के रूप में स्थापित किया गया था और इसके वी कांग्रेस कम्युनिस्ट इंटरनेशनल में शामिल होने को गोद ले, चिली की कम्युनिस्ट पार्टी का नाम अपनाने

लुइस एमिलिओ रेकाबार्रेन, पाब्लो नेरूदा, विक्टर झारा, ग्लाद्य्स मरीन, वोलोडिया टेइतेल्बोइम और दूसरों के बीच कैमिला वल्लेजो: इसकी सबसे प्रमुख सदस्यों और परिचितों के बीच में शामिल हैं। इसकी युवा शाखा चिली (JJCC) की कम्युनिस्ट यूथ है।

चिली में 13 दिसम्बर 2009 पर अंतिम विधायी चुनावों में पार्टी जीता "Juntos Podemos Mas" के भाग के रूप में 3 एंथोनी के चैंबर में 120 सीटों के बाहर की सूची.
लिंक

* दल
* JJCC

श्रेणी:चिली के राजनीतिक दल
वेनेज़ुएला की कम्युनिस्ट पार्टी

thumbवेनेज़ुएला की कम्युनिस्ट पार्टी (Partido Comunista de Venezuela) वेनेज़ुएला का एक साम्यवादी दल है। इस दल की स्थापना १९३१ में हुई थी।

इस दल का नेता पेद्रो ओर्तेग है। यह दल Tribuna Popular का प्रकाशन करता है। इस दल का युवा संगठन वेनेज़ुएला की कम्युनिस्ट युवा है।

२००५ के संसदीय चुनाव में इस दल को १३३ ६८६ मत (८ सीटें) मिले।
लिंक

* दल

श्रेणी:वेनेज़ुएला के राजनीतिक दल
श्रेणी:साम्यवादी पार्टियाँ
रिवोल्यूशनरी सोशलिस्ट पार्टी

रिवोल्यूशनरी सोशलिस्ट पार्टी (आर.एस.पी.) भारत में एक साम्यवादी पार्टी है। पार्टी की स्थापना 19 मार्च 1940 को त्रिदीब चौधरी द्वारा की गई थी और इसकी जड़ें बंगाली मुक्ति आंदोलन अनुशीलन समिति और हिन्दुस्तान सोशलिस्ट रिपब्लिकन एसोसिएशन में हैं।

thumb|रिवोल्यूशनरी सोशलिस्ट पार्टी का झण्डा

पार्टी को 1999 और 2004 के लोकसभा चुनावों में लगभग 0.4% वोट और तीन सीटें मिलीं । यह वाम मोर्चा (पश्चिम बंगाल) , वाम मोर्चा (त्रिपुरा) और कांग्रेस के नेतृत्व वाले यूनाइटेड डेमोक्रेटिक फ्रंट (केरल) का हिस्सा है।
महासचिवों की सूची

* योगेश चन्द्र चटर्जी (1940-1953)
* त्रिदीब कुमार चौधरी
* सुशील भट्टाचार्य (अभिनय)
* बेबी जॉन
* के. पंकजाक्षन
* टी.जे. चंद्रचूड़न (2008-2018)
* क्षितिज गोस्वामी (2018-2019)
* मनोज भट्टाचार्य (अभिनय)(2019-अबतक)
सन्दर्भ

श्रेणी:भारत के राजनीतिक दल
वेस्ट बंगाल सोशलिस्ट पार्टी

thumb|वेस्ट बेंगाल सोशलिस्ट पार्टीवेस्ट बंगाल सोशलिस्ट पार्टी भारत का एक समाजवादी राजनीतिक है। इस दल के नेता किरणमय नन्द् है। अभी किरणमय नंद समाजवादी पार्टी (सपा) के राष्ट्रीय महासचिव बनाए गए हैं। उनकी सोशलिस्ट पार्टी का समाजवादी पार्टी में विलय हो चुका है। समाजवादी पार्टी के राष्ट्रीय अध्यक्ष मुलायम सिंह यादव हैं। किरणमय नंद के पहले पश्चिम बंगालसमाजवादी पार्टी की कमान विजय उपाध्यायके हाथ में थी। अमरसिंह के सपा छोड़ने के बाद विजय उपाध्याय ने भी पश्चिम बंगाल समाजवादी पार्टी से अलग होकर पश्चिम बंगाल की ही तृणमूल कांग्रेस का दामन थाम लिया है। तब से पश्चिम बंगाल में समाजवादी पार्टी को स्थानीय नेतृत्व के लायक नेता की तलाश थी। अब किरणमय नंद को पश्चिम बंगाल में सपा को फिर से संगठित करने की जिम्मेदारी सौंपी गई है। किरणमय नंद वर्तमान में पश्चिम बंगाल की वाम मोर्चा सरकार में मत्स्य पालन मंत्री भी हैं।

श्रेणी:भारत के राजनीतिक दल
आस्ट्रिया जनता पार्टी

आस्ट्रिया जनता पार्टी (Österreichische Volkspartei) आस्ट्रिया का एक राजनीतिक दल है।
इस दल की स्थापना १९४५ में हुई थी।

इस दल का नेता वोल्फ़्गांग शिस्सेल है।

इस दल का युवा संगठन Junge Volkspartei है।

२००२ के संसदीय चुनाव में इस दल को २ ०७६ ८३३ मत (४२.३०%, ७९ सीटें) मिले।

२००४ के राष्ट्रपति चुनाव में इस दल का प्रत्याशी, बेनिता फ़ेर्रेरो-वाल्द्नेर, को १ ९६९ ३२६ वोट (४७.६%) मिले।

यूरोपीय संसद में इस दल के पास ६ सीटें हैं।
लिंक

* ÖVP

श्रेणी:आस्ट्रिया के राजनीतिक दल